Forged keukenmessen kopen? Volledig assortiment beschikbaar. - 2
Forged Katai vleesmes 20cm
Forged Katai broodmes 20cm
Forged lederen hoes voor Universeel mes
Forged lederen hoes voor Santokumes 18cm
Forged lederen hoes voor hakbijl
Forged Olive slagersmes 25,5cm OORSIG: OVK verklaar verkiesing as vry en regverdig | Netwerk24
Bok Coetzee benoem vir groot prys
Die Springbok-losvoorspeler Marcell Coetzee is benoem vir die Europese Klubrugby se Speler van die Jaar-eerbewys vir 2020.
OORSIG: OVK verklaar verkiesing as vry en regverdig
11 Mei 2019 14:45
Die Verkiesingskommissie (OVK) het die 2019-verkiesing as vry en regverdig verklaar.
13 van die 48 partye wat aan die nasionale verkiesing deelgeneem het, gaan as volg in die nasionale vergadering verteenwoordig word:
Al-Jamah: 1 setel
PAC: 1 setel
ATM: 2 setels
Cope: 2 setels
Good: 2 setels
UDM: 2 setels
NFP: 2 setels
ACDP: 4 setels
VF Plus: 10 setels
IVP: 14 setels
EFF: 44 setels.
Die amptelike opposisie in die sesde parlement sal die DA met 84 setels wees.
Vir die sesde keer in 26 jaar in 'n ry, sal die ANC die meerderheid met 236 setels in die parlement hê.
11 Mei 19:07:25
Ramaphosa: 'Laat ons nou saamwerk' soos Madiba gevra het
"Ons mense het aan die leier van die land 'n sterk mandaat gegee om 'n beter Suid-Afrika vir almal te bou. Laat ons nou saamwerk, swart en wit, jonk en oud, man en vrou, om 'n ware verenigde, nie-rassige, nie-seksistiese, demokratiese en vooruitstrewende land te bou wat Mandela se visie was. Baie dankie." Foto: Deaan Vivier
11 Mei 18:54:51
Ramaphosa: 'Ons mense het duidelik en empaties gepraat'
"Ons loof ook die jong mense van ons land en veral dié wat vir die eerste keer gestem en verantwoordelikheid vir hul toekoms en vir dié van ons land geneem het.
"Ons moet tevrede wees dat jong mense so in die lewe in hul land belang stel.
"Ons wil egter hê daardie noue belang moet aanhou groei omdat te veel jong mense nog nie gestem het nie. Ons mense het duidelik en empaties gepraat.
"Hulle het vir 'n verenigde en gelyke samelewing gestem.
"Hulle het gestem vir 'n vreedsame land, vasteland en wêreld. Ons bedank die OVK se personeel en leierskap wat baie min die afgelope paar dae geslaap het. Ons loof hulle vir hul harde werk. Ons het julle elke uur op televisie dopgehou, maar julle het staande gebly. Dankie.
"Dikwels en in moeilike omstandighede het julle as kommissie onpartydig opgetree soos van dié instelling verwag word. Ons loof ook lede van die polisie en weermag wat vrede en stabiliteit tydens die verkiesings verseker het en vir binnelandse sake wat verseker het die talle kiesers het hul identiteitsdokumente op stemdag gehad.
"Ek wil ook die polisie, weermag en binnelandse sake bedank vir hulp aan mense wat ná die vloede in ons land hul identiteitsdokumente verloor het en tydelike dokumente moes kry. Van daardie mense het vir my gesê hulle het dit gekry en dat hulle dus kon stem. Ek bedank daarom weer namens hulle.
"Ek wil ook politieke leiers wat aan die verkiesings deelgeneem het, bedank. Ja, daar is straf meegeding. Ons het moeilik en hard met mekaar gepraat, maar dit was 'n kompetisie en ons mense het nou gepraat. Ons moet almal nou hul wil aanvaar.
"Ek wil ook alle waarnemingspanne bedank. Plaaslik en internasionaal.
"Ek wil ook die Afrika-Unie bedank wat 'n waarnemingspan gestuur het. Soos oudpres. Kikwete van Tanzanië gesê het, die verkiesing was vry en regverdig en legitiem. Ek wil ook die media bedank wat aanhou om 'n noodsaaklike rol in ons demokrasie te speel en ons mense goed ingelig het voordat hulle gaan stem het. Hulle speel 'n belangrike rol in ons land. Ek weet baie van hulle het min geslaap, maar julle kry nou presidensiële toestemming om te gaan slaap. Ons sal aangaan met die werk. Los dit nou vir ons," skerts hy
11 Mei 18:47:27
Ramaphosa: 'Ons bring hulde aan die miljoene wat gestem het'
Pres. Cyril Ramaphosa spreek die gehoor toe by die nasionale uitslagsentrum in Pretoria waar die uitslae van die 2019-verkiesing amptelik aangekondig is.
"Vandag is ons 25 jaar later hier op uitnodiging van die OVK om die aankondiging van die sesde demokratiese verkiesing by te woon.
"Ons het nou 'n groter waardering vir wat pres. Nelson Mandela by sy inhuldiging in 1994 gesê het oor die glorieryke menslike prestasie soos vryheid wat in SA bereik is. Dit wys ons mense is inderdaad die ware voogde van ons vryheid en demokrasie. Ons bring hulde aan die miljoene wat gegaan het om te stem vir die party wat hulle moet help om hul aspirasies en gedeelde drome te verwesentlik. Hulle het in die reën gaan stem.
"Ons het gehoor baie moes oor vol riviere en oor berge klim om te gaan stem. Daardeur herbevestig hulle dat ons demokrasie lewend is waar verskeie partye teen mekaar meegeding het.
"Ná maande se verkiesingsveldtogte waarin politieke leiers hul sê gehad het, het Suid-Afrikaners die afgelope week die kans gehad om hul sê te sê. Ons is diep hartseer oor die dood van twee van ons mense Woendag by die stembus. Ons bring hulde aan hul families."
11 Mei 18:40:14
Partye in die parlement
Glen Mashinini, voorsitter van die OVK, gaan voort met die aankondiging:
"Ondanks die styging in die getal partye wat aan die verkiesing deelgeneem het, is daar steeds net 13 partye wat in die Nasionale Vergadering van die parlement verteenwoordig gaan word. 'n Rekordgetal van 48 partye het aan die nasionale verkiesing deelgeneem."
Vir die sesde keer in 26 jaar in 'n ry, sal die ANC die meerderheidsparty met 236 setels wees.
11 Mei 18:28:39
Glen Mashinini, voorsitter van die OVK, kondig die amptelik uitslae aan:
Politieke partye sal vir die volgende vyf jaar as volg in die onderskeie provinsies verteenwoordig word:
ATC, VF Plus, EFF, DA (amptelike opposisie met 10 setels) en ANC (wenner met 44 setels).
VF Plus (1 setel), EFF (4 setels), DA (6 setels) en ANC wen met 19 setels.
ACDP (1 setel), IVP (1 setel) VF Plus (3 setels) en EFF (11 setels). Die DA kry 20 setels. Die ANC kry 37 setels.
ATM (1 setel), ACDP (1 setel), Minority Front (1 setel), EFF (8 setels) en DA (11 setels). Die amptelike opposisie daar is IVP met 13). Die ANC kry 44 setels.
VF Plus (1 setel) en DA (3 setels). Die amptelike opposie is EFF (7 setels). Die ANC wen met 38 setels.
VF Plus (1 setel), DA (3 setels) en die amptelike opposisie is EFF (4). ANC wen met 22 setels.
VF Plus (2 setels), DA (4 setels) en die amptelike opposisie is die EFF met 6 setels. Die ANC wen met 21 setels.
VF Plus (1 1 setel), EFF (3 setels) en die DA is die amptelike opposisie met 8 setels. Die ANC wen met 18 setels.
Al Jamah (1 setel), VF Plus (1 setel), ACDP (1 setel) Good (1 setel) EFF (2 setels). Die ANC is amptelike opposisie met 12 setels. Die DA wen met 24 setels.
11 Mei 18:26:08
Sy Mamabolo, hoofkiesbeampte. Foto: Deaan Vivier
11 Mei 18:25:14
'Net 1% was ontevrede'
Sy Mamabolo, hoofkiesbeampte:
"Ons het ook geleer dat die groot styging in politieke partye die kiesers meer keuses gegee het, maar ook meer uitdagings vir die OVK gebring het. Dit het ook die OVK se koste vir alle verkiesingsmateriaal verhoog, asook gelei tot 'n langer stembrief wat die tyd vir die tel van stemme verleng het.
"Mediaberigte het ook op geïsoleerde voorvalle gefokus waar ons prosesse nie gewerk het nie. Maar terselfdertyd was daar ook die storie van kiesers wat berge versit het om te kan stem. Ook van personeel wat alles ingesit het om vrye en regverdige verkiesing te kon lewer. Waarnemers van SA en die buiteland het die verkiesings as vry en regverdig bevind.
"97% van kiesers wat ondervra is, het gesê die stemproses was maklik, terwyl 97% gesê het dit was vry en regverdig. Net 1% was ontevrede. 68% het minder as 15 minute geneem om by hul stemlokale te kom en die wagtyd in rye was vir hulle ook net 15 minute.
11 Mei 18:14:52
Pres. Cyril Ramaphosa en sy vrou, dr. Tshepo Motsepe, kom by aan by die OVK se nasionale uitslagsentrum in Pretoria waar die uitslae van die verkiesing geproklameer word. Foto: Deaan Vivier
11 Mei 18:13:41
'Ons is soos nooit tevore vanjaar getoets'
Sy Mamabolo, hoofverkiesingsbeampte:
"Verkiesings is 'n grondwetlik gedefinieerde prosedure om die wil van die mense te bepaal. Dit is waaroor die verkiesing vanjaar was. Vanjaar is die finale stap van die reis wat ons twee jaar gelede begin het. Dit het hoogte- en laagtepunte gehad. Dit is moontlik gemaak deur die OVK-personeel en vrywilligers wat die land weer trots gemaak het. Sonder hul uitstekende bydrae sou die projek onmoontlik gewees het, maar die OVK het nie alleen die verkiesings gelewer nie.
"Daar was ook die regering, partye, die media, die burgerlike samelewing, waarnemers en natuurlik die kiesers van SA. Ons is julle ewig dankbaar dat julle die verkiesing moontlik gemaak het. Die mense van SA het weer in hul miljoene aan die demokratiese verkiesings deelgeneem. Ons het weer vir die wêreld gewys dat ons ondanks uitdaging steeds aan vrye en regverdige verkiesings kon deelneem.
"Ons is vanjaar getoets soos nooit tevore nie. Alle belanghebbendes het daartoe bygedra dat ons as 'n nasie ondanks die uitdagings sterker anderkant uitgekom het. As kommissie het ons geleer dat daar altyd ruimte vir evolusie is in terme van die prosesse wat ons gebruik."
11 Mei 18:05:07
Sy Mamabolo, hoofkiesbeampte, is nou aan die woord. Hy groet eers alle hooggeplaastes wat teenwoordig is.
Meer oor: Verkiesing 2019 | Uitslae | Ovk
EFF en VF Plus ‘die groot wenners’